चालीस से अधिक मंडली और अखाड़े के लोग महावीरी झंडा, ताशा, वाद्ययंत्र और शस्त्र के साथ हजारों की संख्या में रामभक्त शोभायात्रा में शामिल हैं।
 पहली बार खूंटी सांसद सह जनजातीय मामलों के केंद्रीय मंत्री अर्जुन मुंडा रामनवमी के जुलूस में शिरकत कर रहे हैं। साथ ही स्थानीय विधायक नीलकंठ सिंह मुंडा भी रामनवमी जुलूस में शामिल रहे।
 हजारों की संख्या में जुटे रामभक्त महावीरी झंडे के साथ जय श्री राम के उदघोष के साथ धीरे धीरे आगे बढ़ रहे हैं। पूर्व निर्धारित रुट चार्ट के मुताबिक शहर में शोभायात्रा निकाली गई है। सभी चौक चौराहों और संवेदनशील इलाकों में बड़ी संख्या में फ़ोर्स की तैनाती की गई है। बता दें कि पिछले वर्ष रामनवमी के समय दो समुदायों के बीच हिंसक झड़प हुई थी।
 इसके मद्देनजर जुलूस वाले सभी राहों पर भारी तादाद में पुलिस बलो को ड्यूटी पर लगाया गया है। रामनवमी जुलूस केंद्रीय मंत्री की अगुवाई में नेताजी चौक से निकलकर डाकबंगला रोड, भगत सिंह चौक, कर्रा रोड, बड़ाईक टोला, गजटांड, मिश्राटोली होते हुए आश्रम मैदान पहुँचकर समाप्त हुआ।
 शोभायात्रा में कोई हिंसक वारदात नहीं हुई। भारी सुरक्षा व्यवस्था के बीच हजारों की संख्या में शामिल रामभक्तों ने जगह जगह शस्त्र के करतब भी दिखाए। बड़े छोटे सभी एक से बढ़कर एक करतब दिखा रहे थे।
 जनजातीय मामलों के केंद्रीय मंत्री अर्जुन मुंडा ने आज जिलेवासियों को रामनवमी के पावन अवसर पर बधाईयां और शुभकामनाएं दीं। रामनवमी में शामिल भक्तों को संबोधित करते हुए कहा कि मर्यादापुरुषोत्तम रामजी का आज जन्मदिवस है। प्रत्येक वर्ष की भांति इस वर्ष भी रामनवमी के त्योहार पूरे उत्साह और उमंग के साथ मनाया जा रहा है।
 ये प्राचीन संस्कृति का अभिन्न प्रतिबिम्ब है, अभिन्न प्रदर्शन है और अभिन्न जीवन पद्धति है और जिस तरीके से खूंटीवासी आज चैती नवरात्र भी मना रहे हैं मां भगवती की पूजा भी कर रहे हैं और हनुमानभक्त की तरह रामनवमी भी मना रहे हैं। जिस तरह राम के भक्त हनुमान थे ठीक उसी तरह हम भारत मां के भक्त बनकर रामनवमी के उत्सव मना रहे है।
 अन्य वर्षों की तुलना में इस वर्ष पूरे देश मे रामनवमी के त्योहार दुगुने उत्साह के साथ मनाया जा रहा है।
 
चालीस से अधिक मंडली और अखाड़े के लोग महावीरी झंडा, ताशा, वाद्ययंत्र और शस्त्र के साथ हजारों की संख्या में रामभक्त शोभायात्रा में शामिल हैं। पहली बार खूंटी सांसद सह जनजातीय मामलों के केंद्रीय मंत्री अर्जुन मुंडा रामनवमी के जुलूस में शिरकत कर रहे हैं। साथ ही स्थानीय विधायक नीलकंठ सिंह मुंडा भी रामनवमी जुलूस में शामिल रहे। हजारों की संख्या में जुटे रामभक्त महावीरी झंडे के साथ जय श्री राम के उदघोष के साथ धीरे धीरे आगे बढ़ रहे हैं। पूर्व निर्धारित रुट चार्ट के मुताबिक शहर में शोभायात्रा निकाली गई है। सभी चौक चौराहों और संवेदनशील इलाकों में बड़ी संख्या में फ़ोर्स की तैनाती की गई है। बता दें कि पिछले वर्ष रामनवमी के समय दो समुदायों के बीच हिंसक झड़प हुई थी। इसके मद्देनजर जुलूस वाले सभी राहों पर भारी तादाद में पुलिस बलो को ड्यूटी पर लगाया गया है। रामनवमी जुलूस केंद्रीय मंत्री की अगुवाई में नेताजी चौक से निकलकर डाकबंगला रोड, भगत सिंह चौक, कर्रा रोड, बड़ाईक टोला, गजटांड, मिश्राटोली होते हुए आश्रम मैदान पहुँचकर समाप्त हुआ। शोभायात्रा में कोई हिंसक वारदात नहीं हुई। भारी सुरक्षा व्यवस्था के बीच हजारों की संख्या में शामिल रामभक्तों ने जगह जगह शस्त्र के करतब भी दिखाए। बड़े छोटे सभी एक से बढ़कर एक करतब दिखा रहे थे। जनजातीय मामलों के केंद्रीय मंत्री अर्जुन मुंडा ने आज जिलेवासियों को रामनवमी के पावन अवसर पर बधाईयां और शुभकामनाएं दीं। रामनवमी में शामिल भक्तों को संबोधित करते हुए कहा कि मर्यादापुरुषोत्तम रामजी का आज जन्मदिवस है। प्रत्येक वर्ष की भांति इस वर्ष भी रामनवमी के त्योहार पूरे उत्साह और उमंग के साथ मनाया जा रहा है। ये प्राचीन संस्कृति का अभिन्न प्रतिबिम्ब है, अभिन्न प्रदर्शन है और अभिन्न जीवन पद्धति है और जिस तरीके से खूंटीवासी आज चैती नवरात्र भी मना रहे हैं मां भगवती की पूजा भी कर रहे हैं और हनुमानभक्त की तरह रामनवमी भी मना रहे हैं। जिस तरह राम के भक्त हनुमान थे ठीक उसी तरह हम भारत मां के भक्त बनकर रामनवमी के उत्सव मना रहे है। अन्य वर्षों की तुलना में इस वर्ष पूरे देश मे रामनवमी के त्योहार दुगुने उत्साह के साथ मनाया जा रहा है।